# Aprilsnar i danske medier

### Fra Wikipedia, den frie encyklopædi

Det er en tradition at de danske nyhedsmedier hvert år 1. april bringer en aprilsnar i form af en nyhed som ikke har noget på sig. Her udnytter man mediernes egen retorik og troværdighed til at skrive ofte provokerende nyheder, som mange hopper på, selv om de for en skeptisk granskning afslører sig selv - både i kraft af deres usandsynlinghed og så fordi det er kutyme at nævne datoen i teksten eller indslaget.

Denne artikel fungerer som et arkiv over disse aprilsnar-nyheder, ordnet efter årstal.

## [redigér] Aprilsnar-nyheder efter år

### [redigér] 1914

- (Københavnsk avis): Solen sov over sig og stod 9 minutter for sent op.

### [redigér] 1946

- Statsradiofonien (nu DR): Opfinder har konstrueret apparat, der kan se et hvilket som helst sted på kloden.

### [redigér] 1983

- TV-Avisen (DR): En chokoladefabrikant sælger påskeæg med levende kyllinger.

### [redigér] 1986

- TV-Avisen (DR): Hjertepiller i benzinen sparer penge.

### [redigér] 1991

- TV-Avisen (DR): Middelbølgehøjden i Atlanterhavet er ifølge engelsk forskerhold steget med 25 procent.

### [redigér] 1992

- TV-Avisen (DR): Nu skal der indføres CO2-afgift på mennesker.

### [redigér] 1993

- TV-Avisen (DR): Nye fisk gensplejset.

### [redigér] 1994

- TV-Avisen (DR): Det danske forsvar vil hjælpe til med at passe børnene i de danske børnehaver, hvor mange pædagoger er gået på orlov. Forsvaret mangler opgaver, og ser dette som en oplagt tjans for raske soldater.

### [redigér] 1995

- TV-Avisen (DR): En haj er sluppet løs fra Kattegatcentret.

### [redigér] 1996

- TV-Avisen (DR): Der er blevet udviklet en afbryderkontakt så den enkelte forbruger kan fravælge elektricitet fra de svenske atomkraftværker.

### [redigér] 1997

- TV-Avisen (DR): Klinik til behandling af folk med tunnelangst er overbooket.

### [redigér] 1998

- TV-Avisen (DR): Campingvogne skal passere Storebæltsbroen i konvoj.

### [redigér] 1999

- TV-Avisen (DR): Undervandsvinduer i katamaran-færger er Scandlines seneste tiltag.

### [redigér] 2000

- TV-Avisen (DR): Man har nu gensplejset en rødspætte med en bestemt alge, og dermed udviklet en "grønspætte".

### [redigér] 2001

- TV-Avisen (DR): Virus går i TV'et og får det til at slukke.

### [redigér] 2002

- Danmarks Radio åbner et websted for folk, der gerne vil være studieværter, hvor man kan blive castet online. Omkring 10.000 når at tilmelde sig.

### [redigér] 2004

- Berlingske Tidende: Børsteorm fundet på Mars. Artiklen indeholdt et manipuleret foto af en børsteorm - angiveligt det først fundne liv på Mars.
- Kristeligt Dagblad: Kirkeminister Tove Fergo har inviteret alle landets biskopper på et luksuskrydstogt i Det Caribiske Hav til 30.000 kroner per mand.
- Ekstra Bladet: Den omstridte busterminal på Rådhuspladsen i København var revet ned i løbet af natten.
- Danmarks Tekniske Universitet udsendte en pressemeddelelse om, at der ville gå glaspest i de optiske fibre og lægge internettet ned.
- DRs hjemmeside: DR indfører 3D-teknologi på deres hjemmeside. [1]

### [redigér] 2005

- Politiken: Menneskets evne til at lyve er ikke lige så gammel som sproget, men er først opstået i nyere historisk tid, nemlig i 1500-tallet i vesten. Dette afsløres i et storstilet forskningsprojekt hvor Syddansk Universitet og universitetet i Regensburg har samarbejdet om at kortlægge løgnens historie. Denne aprilsnar er en meget præcis parodi på socialkonstruktivistisk forskning, hvor alt det vi troede var naturligt viser sig at kunne spores til et bestemt tidspunkt i historien. (Journalist: Nils Thorsen).

- Ekstra Bladet: Den næste Indiana Jones-film skal indspilles i Danmark, nærmere bestemt København og Bornholm (Østerlars Kirke).

### [redigér] 2006

- Politiken: Folk kan selv scanne deres kødpålæg på en almindelig scanner og sende filen ind til firmaet Meat Guard, som ud fra scanningen kan spore mængden af mikroorganismer i kødet og umiddelbart vil svare om det er forsvarligt at spise kødet. Denne aprilsnar bygger på den aktuelle sag om problemer med Levnedsmiddelkontrollen. (Journalister: Henrik Larsen og Bjarne Schilling).

- Dagbladet Information: Regeringen har besluttet at privatisere og sælge tre af de danske universiteter og højere læreanstalter, nemlig Syddansk Universitet, Copenhagen Business School og Danmarks Tekniske Universitet. Dog ikke RUC, "da det desværre var småt med interessen". Blandt de potentielle købere er Grundfos, Novo Nordisk og A.P. Møller. Denne aprilsnar viste sig så troværdig at Ritzaus Bureau hoppede på den og sendte denne nyhed ud, men kort efter måtte dementere den. (Journalister: Mette-Line Thorup og Kristian Villesen).

- Ekstra Bladet: Her fortalte man, at Danmarks tidligere udenrigsminister Uffe Ellemann-Jensen skulle være konverteret til islam. I historien kunne man læse et kort interview med Elleman, der fortalte, at han konverterede i efteråret 2005, fordi han har erfaret, at islam kunne give ham en 'fred i sindet'. Det blev antydet i det fingerede interview, at Ellemans kritiske udtalelser om Muhammed-tegningerne dermed kunne skyldes hans konvertering.

- Berlingske Tidende: Her var historien at islændingene nu vil til at bygge endnu et operahus i København, denne gang på Refshaleøen - lige ved siden af Operaen på Holmen – og både Det Kongelige Teater og de københavnske politikere bakker op om projektet. Kulturborgmester Martin Geertsen var endda parat til at give islændingene lov til at bygge en gangbro fra indre by til det nye operahus. (Journalist: Søren H. Schauser)

- Kristeligt Dagblad skrev at Tove Fergo vender tilbage til posten som kirkeminister. Denne aprilsnar skal ses i lyset af hendes kontroversielle ministerperiode.

## [redigér] Kilder

- Aprilsnar i medierne
- TV-avisens aprilsnare

Hentet fra "http://da.wikipedia.org../../../a/p/r/Aprilsnar_i_danske_medier.html"

Kategorier: Humor

##### Views

- Artikel
- Diskussion
- Nuværende version

##### Søg